Ära proovisin:)))).  Alustuseks, et  arusaadav oleks - need on järjehoidjad. Minu majapidamise ühed väga vajalikud atribuudid.  Fimo Soft ja Fimo Effect . Sain targemaks.  Ilmaaegu üritasin neid kihte alguses nii õhukeseks rullida - triibud peened nagu mingil pidzaamal ja ei mingit ilusat mustrit. Peale esimese tüki lahtilõikamist ja üksteisele asetamist ei ole vaja üldse nii kõvasti rullida, piisaks kihtide kokkuvajutamisest. Ma ei teadnudki, et mul nii raske käsi on.  Tööriistad peavad ikka iga töö juures enamvähem korralikud olema.  Kala fileerimisnuga on liiga paks ja taignarull pole ka tööriist. Ja ilusa sirge serva saaks joonlaua abil, mida minu suureks üllatuseks meie majapidamises polegi. Kõiksugu mõõdulindid ainult.  Jahutamisel ei osanud arvestada, et külm vesi võib õhukest eset deformeerida.  Tahtsin algul kasutada ilusat tumesinist ja eredamat rohelist ja lavendlit. Sinine mitte ei kippunud määrima, vaid määääääääris. Käed, küpsetuspaber, rull, nuga - nägin päris kurja vaeva enda ja nende teiste asjade  puhtakssaamisega. Hea, et võtsin ta kõigepealt kätte ja sain ka kohe kõrvale panna.  Liiga kõva rullimisega läks kaduma läbipaistev Effect.  Veel miljon viga, mida ise vist ei oskagi ära arvata.  Ühesõnaga, sain ettekujutuse materjalist, aga mitte korralikud asjad:((((( Ära ka ei viska. Nüüd vist peaks lihvima ja lakkima, aga enne tuleb poodi minna.